钦定古今图书集成/明伦汇编/氏族典/第084卷 > 胡次焱
## 钦定古今图书集成/明伦汇编/氏族典/第084卷 > 胡次焱

按《万姓统谱》：“次焱字济鼎，婺源人。少孤贫，母氏策励
以学。登咸淳四年第，授湖口主簿，改授池州贵池尉。
既任佥宪郡幕，录五县囚，人称平允。德祐乙亥，时宋
运已去，池郡荷戈不满千人，兵未及境，都统制张林
已纳款，与异意者辄收杀之。时次焱为附城县尉，势
不得，独婴城，脱身归家，以《易》教授乡里。所著有《文公
感兴诗》”，行于世。